**Bilag 1 - Miljøtemaer i Miljøkonsekvensrapporten**

Vedlagt er en tabel over de miljøtemaer som fremgår af Miljøvurderingslovens Bilag 7. Rækker uden farve angiver miljøtemaer, som vurderes relevante at medtage i miljøkonsekvensrapporten. Rækker farvet med grå angiver miljøtemaer, som ikke vurderes relevante at medtage i miljøkonsekvensrapporten.

| **Miljøtema** | **Underkategori** | **Begrundelse for afgrænsning** | **Vurdering af påvirkning** | **Fase** | **Oplysningsgrundlag** | **Fravalg** |
| --- | --- | --- | --- | --- | --- | --- |
| **Befolkning og menneskers sundhed** | Rekreative forhold | Brødmosen har stor rekreativ værdi i tæt bymæssigt bebygget område. Det skal bl.a. vurderes om projektet giver forøget risiko for oversvømmelse af stier og adgangsforhold til Brødmosen samt forhøjet risiko for oversvømmelse af private naboejendomme til Brødmosen | Emnet vurderes relevant at medtage i miljøkonsekvens-rapporten | Anlæg og drift | Beskrivelserne baseres på oplysninger fra kommuneplanen, Danmarks Statistik, miljødata.dk, plandata.dk og flyfotos, samt oplysninger fra igangværende undersøgelser af oversvømmelsesrisiko. |  |
| Støj og vibrationer | Arbejdet med forlægning af Brødmoserenden foregår med entreprenørmaskiner og værktøj af støjende karakter.  Støj og vibrationer kan påvirke menneskers sundhed | Emnet vurderes relevant at medtage i miljøkonsekvens-rapporten | Anlæg | Der vil blive udført særskilte/særlige beregninger eller gennemført modelkørsler på støj eller vibrationer, da dele af det planlagte anlægsarbejde er nær beboelse.  Der vil ligeledes blive medtaget trafikale opgørelser for området i relation til støj. |  |
| Trafik, herunder adgangsforhold | Projektet kan i anlægsfasen medføre påvirkninger af adgangsforholdene i projektområdet. | Emnet vurderes relevant at medtage i miljøkonsekvens-rapporten | Anlæg |  |  |
| Emissioner og støv | Projektet medfører opgravning og mellemdeponering af jord i anlægsfasen, som kan give midlertidige påvirkninger af emissioner og støv for de tilgrænsende boligbebyggelser og skolen | Emnet vurderes relevant at medtage i miljøkonsekvens-rapporten | Anlæg | Der vil blive udført særskilte/særlige beregninger eller gennemført modelkørsler på emissioner og støv, da dele af det planlagte anlægsarbejde er nær beboelse. |  |
| Uheld/ulykker | Projektet øger ikke risikoen for uheld eller ulykker | Emnet vurderes ikke relevant at medtage i miljøkonsekvens-rapporten |  |  |  |
| **Den biologiske mangfoldighed** | §3 beskyttet natur | Brødmosen er udpeget som beskyttet mose og i alt 5 søer, herunder sandfangsbassinet for enden af Brødmoserenden, er udpeget som beskyttet sø.  Projektet medfører jævnlige oversvømmelser af de beskyttede områder med separatkloakeret regnvand fra industri, veje, tage mv. | Emnet vurderes relevant at medtage i miljøkonsekvens-rapporten | Anlæg og drift | Der indhentes relevant data fra bl.a. MiljøGIS, Danmarks miljøportal, Greve Kommunes kommuneplan mm. |  |
| Dyreliv | Der er registreret bilag IV-arter i Brødmosen, herunder spidssnudet frø, stor vandsalamander, forskellige arter af flagermus, lys skivevandkalv og bred vandkalv. | Emnet vurderes relevant at medtage i miljøkonsekvens-rapporten | Anlæg og drift | Projektets betydning for Bilag IV-dyrearter skal beskrives og vurderes, både i anlægs- og driftsfasen.  Bilag IV-arter som spidssnudet frø, stor vandsalamander, lys skivevandkalv og bred vandkalv kan potentielt få påvirket deres habitat og bevaringsstatus af anlægsarbejderne samt af oversvømmelser i projektets driftsfase.  Flagermus kan potentielt blive påvirket ved behov for fældning af redetræer. |  |
|  | Svampe | Der er registreret 2 rødlistede svampe i Brødmosen | Emnet vurderes relevant at medtage i miljøkonsekvens-rapporten | Anlæg og drift | Projektets betydning for de rødlistede svampearter skal beskrives og vurderes både i anlægs- og driftsfasen. |  |
| **Jordarealer og jordbund** | Jordarealer | Brødmosen kan påvirkes gennem opmagasinering af overfladevand med forskellige miljøfremmede stoffer og suspenderet stof. | Emnet vurderes relevant at medtage i miljøkonsekvens-rapporten | Drift | Påvirkningen fra det oversvømmede overfladevand vurderes ud fra det aktuelle indhold af miljøfremmede stoffer i det tilførte overfladevand, samt vandkvaliteten i det overfladevand der oversvømmer naturarealerne. Til vurdering af dette anvendes egne målinger af vandkvalitet som suppleres med Miljøstyrelsens typetal  Jordforholdene vil blive beskrevet på baggrund offentligt tilgængelige oplysninger fra bl.a. Greve Kommune, jordartskort fra GEUS og oplysninger fra Danmarks Miljøportal | Behovet for forebyggelse af spild af forurenende stoffer fra entreprenørmaskiner vil ikke indgå i vurderingen, da det ikke forventes, at større mængder forurenende materialer vil indgå i etableringen af det nye bygværk. F.eks. forventes olie anvendt til entreprenørmaskiner håndteret efter gældende regler. Der vil heller ikke indgå betragtninger om anvendelse af råstoffer, idet der ikke forventes anvendt mængder, som kan have væsentlige miljøpåvirkninger til følge. |
|  | Moseareal | Der inddrages moseareal ved forlægning af Brødmoserenden samt etablering af dige mod bebyggelser uden for Brødmosen | Emnet vurderes relevant at medtage i miljøkonsekvens-rapporten | Anlæg og drift | De pågældende mosearealers bevaringsstatus vurderes ift. de planlagte terrænændringer med særligt fokus på bilag IV-arters migreringsmuligheder. |  |
|  | Jordforurening, jordhåndtering og terrænregulering | Ved anlægsarbejde nær Brødmoserenden kan det ikke udelukkes at der vil være behov for håndtering af jord, der er forurenet med stoffer som forekommer i separatkloakeret regnvand | Emnet vurderes relevant at medtage i miljøkonsekvens-rapporten | Anlæg | Jordforureningsattest fra Region Sjælland af 15. november 2024 fortæller at regionen ikke har nogen oplysninger om jordforurening på matrikel 3l, 5bm, 5fk og 13ab, Karlslunde By, Karlslunde, og heller ikke mistanke om PFAS-forurening.  Der udtages orienterende analyser af jordprøver til afdækning af problemets omfang. |  |
| **Vand** | Overfladevand | Overløb til Brødmosen af separatkloakeret regnvand kan potentielt påvirke målsatte søer både fysisk (vandflow m.v.) og kemisk (vandkvalitet, herunder ændring i iltforhold samt opslæmning af sediment). | Emnet vurderes relevant at medtage i miljøkonsekvens-rapporten | Anlæg og drift | Emnet omfatter forhold omkring vandkvalitet. Tilstanden og målsætninger i henhold til vandområdeplanen, samt i vandområdernes beskyttelse og anvendelse vil blive gennemgået for Brødmosen.  Oplysninger omkring eksisterende belastninger vil ligeledes blive belyst.  Der tages udgangspunkt i oplysninger fra de gældende Vandområdeplaner for 2021-2027. Yderligere anvendes data fra Danmarks Miljøportal (Arealinformation og Miljødata) og andre relevante kilder. | Behovet for undersøgelse af påvirkningen af Køge Bugt vurderes ikke at være relevant, med mindre der iværksættes rensning af regnvandet inden tilløb til Brødmoserenden. |
| Grund- og drikkevand | Projektområdet ligger delvist indenfor Områder med Særlige Drikkevandsinteresser men udenfor indvindingsopland til almene vandværker. | Emnet vurderes relevant at medtage i miljøkonsekvens-rapporten | Anlæg | Der vil kunne opstå behov for grundvandssænkning med sugespidsanlæg i anlægsperioden, medmindre der vælges en anlægsperiode med lav grundvandsstand | . |
| **Luft og Klima** | Luft og lugt | I forbindelse med projektet kunne der potentielt opstå luft- og/eller lugtgener | Emnet vurderes ikke relevant at medtage i miljøkonsekvens-rapporten | Anlæg og drift | Beskrivelse og vurdering af emissioner, herunder lugtgener, støvemissioner og brændstofemissioner fra transport og entreprenørmaskiner. | Eventuel luft og lugtgener vil udelukkende kunne opstå i anlægsfasen og vurderes ubetydelige grundet den korte varighed og projektets begrænsede anlægsmæssige omfang. |
| Klimatilpasning | I forbindelse med anlægsarbejdet vil der blive udledt drivhusgasser fra entreprenørmaskiner | Emnet vurderes ikke relevant at medtage i miljøkonsekvens-rapporten | Anlæg og drift | Beskrivelse og vurdering af emissioner af drivhusgasser fra transport af jord og entreprenørmaskiner | Udledningen af drivhusgasser fra entreprenørmaskiner under anlægsfasen vurderes ikke til at være væsentlig, da anlægsarbejdet vurderes at være af relativt beskedent omfang. |
| **Materielle goder** |  | Projektet kan have indvirkning på de materielle goder i nærområdet til Brødmosen, herunder de beboere, der får afskåret deres ejendomme fra oversvømmelse. | Emnet vurderes relevant at medtage i miljøkonsekvens-rapporten | Drift | Der foretages en vurdering af projektets indvirkning, herunder særligt de positive indvirkninger, på materielle goder for de pågældende ejendomme på Bastebjerg. |  |
| **Landskab og Kulturarv** | Visualiseringer | Projektet vil medføre en ændring af udsigten over Brødmosen fra nogle af de ejendomme som bliver nabo til diget. | Emnet vurderes relevant at medtage i miljøkonsekvens-rapporten | Drift | Der udarbejdes visualiseringer af den forlagte Brødmoserende og diget. |  |
| Arkæologi | Fortidsminder, kulturarv og arkæologiske genstande kan påvirkes af anlægsarbejdet med forlægning af Brødmoserenden. | Emnet vurderes relevant at medtage i miljøkonsekvens-rapporten | Anlæg | Der indhentes en museal udtalelse som inddrages i vurderingen. | Der påtænkes ikke udført søgegravninger, da der er tale om en mose, hvor der igennem tiderne har været udført omfattende tørvegravning. |
| **Ressourcer og affaldsproduktion** | Vand | Anlægsprojektet vil behandle indsivende grundvand og nedbør, som bortpumpes for at tørholde byggegruberne. | Emnet vurderes ikke relevant at medtage i miljøkonsekvens-rapporten | Anlæg | Beskrivelse og vurdering af bortpumpningsmængder i anlægsperioden | Tørholdelsesvandet vurderes at have nogenlunde samme kemiske sammensætning som det regnvand der løber i Brødmoserenden, og bortskaffes til sandfangsbassinet og ledes videre til Køge Bugt. |
| Affald | Der kan blive behov for bortskaffelse af jord, herunder blødbundsaflejringer, som ikke kan benyttes til genindbygning i diger, samt bortskaffelse af forurenet jord | Emnet vurderes relevant at medtage i miljøkonsekvens-rapporten | Anlæg | Der udarbejdes en jordhåndteringsplan ifm. udbudsprojektet | Projektet vil herudover ikke generere væsentlige mængder affald eller forbruge væsentlige ressourcer i anlægsfasen. |
| **Samspillet mellem faktorer** | Kumulative effekter | Der redegøres for sammenhængen mellem identificerede mulige effekter og kumulative effekter fra andre planlagte projekter og planer. | Emnet vurderes relevant at medtage i miljøkonsekvens-rapporten | Anlæg og drift | Der gives en redegørelse for de kumulative effekter fra andre planlagte projekter og planer med fokus på de emner, der indgår i miljøkonsekvensrapporten. For alle parametre foretages en vurdering og beskrivelse af eventuelle kumulative effekter, som projektet måtte have, når effekter fra andre planer og projekter medregnes. Derudover skal indbyrdes sammenhæng mellem effekter og faktorer beskrives og vurderes, så det klart fremgår, hvilke effekter projektet medfører, herunder afledte og indirekte effekter. |  |